Maailman kauppajärjestö

Maailman kauppajärjestö (, WTO; , OMC; , OMC) on kauppapoliittista yhteistyötä koskeva hallitusten välinen kansainvälinen järjestö, jonka päämaja sijaitsee Sveitsin Genevessä. Sen tärkein tavoite on kaupan vapauttaminen. Järjestössä laaditaan tavara- ja palvelukauppaa sekä teollis- ja tekijänoikeuksia koskevia perussääntöjä, jotka sitovat kaikkia osanottajavaltioita. 

Maailman kauppajärjestöön kuuluu nykyisin 164 jäsenvaltiota, jotka yhdessä muodostavat yli 95 % koko maailman kaupasta.

 Historia 
Maailman kauppajärjestö aloitti toimintansa 1. tammikuuta 1995. Se korvasi vuodesta 1947 asti toimineen GATTin (General Agreement on Tariffs and Trade) ja on kaupankäynnin osalta tärkein kansainvälinen elin. GATT oli perustettu toisen maailmansodan jälkimainingeissa väliaikaiseksi 23 maan järjestelyksi, jossa oli mukana Yhdysvallat ja Länsi-Euroopan maita. Vuosina 1947–1994 järjestettiin yhteensä kahdeksan GATT-neuvottelukierrosta, joiden myötä järjestöön liittyi lisää valtioita. Suomi liittyi GATT:iin vuonna 1950.

 Uruguayn kierros 
WTO:n viimeinen neuvottelukierros alkoi Uruguayn Punta del Estessa vuonna 1986, ja sitä kutsutaan Uruguayn kierrokseksi. Uruguayn kierrokseen osallistui yhteensä 123 maata. Neuvottelut päättyivät vuoden 1994 huhtikuussa, kun ministerit useimmista GATTiin osallistuvista 125 maasta allekirjoittivat Marokon Marrakechissa sopimuksen, jossa sovittiin myös WTO:n perustamisesta.

Uruguayn kierros kesti siis seitsemän ja puoli vuotta, mikä oli yli puolet suunniteltua kauemmin. Neuvotteluissa sovittiin lähes kaikesta mahdollisesta kaupankäynnistä hammasharjoista huviveneisiin. Siitä tuli suurin koskaan järjestetty neuvottelukierros.

 Balin minisopimus 2013 
Joulukuun 2013 kokouksessaan Balin saarella Indonesiassa WTO:n 159 jäsenmaata solmivat ensimmäisen kauppasopimuksen vuoden 1995 ja WTO:n perustamisen jälkeen. Teollisuusmaiden järjestön OECD:n laskelmien mukaan kaupankäynnin kustannukset laskevat sen jäsenmaissa sopimuksen ansiosta 10 % ja muissa maissa 13–16 %. Sopimus näytti viime metreillä kaatuvan Kuuban vastustukseen. Se halusi sopimustekstin avulla puuttua vuosikymmeniä kestäneeseen Yhdysvaltain Kuuban kauppasaartoon.

Tämä kaupan helpottamista koskeva sopimus tuottaa arviolta 700 miljardia euroa ja 21 miljoonaa uutta työpaikkaa. Kansainvälisen kaupan professori Pertti Haaparanta ei esittänyt lukuja mutta arvioi, että vaikutus voi olla hyvin suuri, koska ”kaupan esteet ovat paljon suurempia kuin tullit.” Hänen mukaansa sopimus on merkittävä ja eri toimialat ja kehitysmaiden vientihyödykkeet hyötyvät siitä yhtä lailla. Se auttaa kehitysmaita pääsemään rikkaiden maiden markkinoille. Haaparanta toivoo, että sopimus poistaa EU:n turhat kansalliset ja hallinnolliset säännöt. Sopimus oli WTO:n ensimmäinen lähes 20 vuoteen. Haaparannan mukaan valtiot suostuivat sopimukseen parantaakseen talouskasvua. "Kauppaa vapaaksi", Suomen Kuvalehti 50/2013, 13.12.2013, sivu 9.

 Tavoitteet 
WTO:lla on kolme päätavoitetta. Ensimmäinen ja tärkein tavoite on maailmankaupan vapauttaminen. Sen perusperiaate on, että jos maa myöntää jollekin toiselle maalle tullietuuksia, sen on myönnettävä samat etuudet kaikille allekirjoittajamaille. Tätä kutsutaan suosituimmuuskohteluksi.

Toinen tavoite on WTO:n toimiminen kauppaneuvottelujen foorumina. Neuvottelujen perinteinen aihe on se, missä määrin osanottajamaiden olisi annettava kantaa tuontitulleja. GATTin aikana neuvottelut laajennettiin koskemaan tariffien lisäksi muitakin kauppaan liittyviä kysymyksiä, kuten tuontirajoituksia, vientitukia, syrjiviä käytäntöjä ja polkumyyntiä. Polkumyynnillä tarkoitetaan sitä, että joku yrittää myydä tavaroita tuotantokustannuksia alhaisemmilla hinnoilla saadakseen kilpailuetua. Tämä on WTO:n säännöissä yleensä kielletty. WTO käsittelee myös palveluja sekä teollis- ja tekijänoikeuksia (GATS- ja TRIPS-sopimukset).

Kolmantena tavoitteena ja tehtävänä voidaan pitää riitojenratkaisua. WTO pyrkii ratkaisemaan kauppasuhteissa syntyneitä eturistiriitoja. Lisäksi WTO:n sopimukset ovat usein tulkinnanvaraisia, joten järjestö pyrkii ratkaisemaan syntyneet riidat sovinnollisesti yhteisesti sovitun oikeudellisen pohjan avulla.

WTO:n sopimukseen sisältyy 29 periaatetta, joihin allekirjoittajamaat ovat sitoutuneet.

 Päätöksenteko 
pienoiskuva|200px|WTO:n pääjohtajana on toiminut vuodesta 2021 nigerialainen Ngozi Okonjo-Iweala.
WTO:n päätöksenteko on pääasiassa konsensukseen perustuvaa, eli uudet sopimukset edellyttävät jäsenmaiden yksimielisyyttä. Tärkeimmistä asioista päättävät jäsenmaat yhdessä. Itse päätöksenteossa ovat mukana joko ministerit tai heidän lähettiläänsä tai delegaationsa.

Yksimielisyyteen perustuva päätöksenteko periytyy GATTin ajoilta, mutta WTO-sopimus antaa mahdollisuuden myös äänestämiseen, mikäli konsensus ei ole mahdollinen. Äänestyksessä jokaisella jäsenmaalla on yksi ääni.
 Pääsihteerit 
PääsihteeriVirkakausiMaaPeter Sutherland1993–1995Renato Ruggiero1995–1999Mike Moore1999–2002Supachai Panitchpakdi2002–2005Pascal Lamy2005–2013Roberto Azevêdo2013–2021 Ngozi Okonjo-Iweala2021–

 Jäsenvaltiot 
 WTO ja Euroopan unioni 
Euroopan unionin jäsenvaltiot harjoittavat yhteistä ulkomaan kauppapolitiikkaa. Sen vuoksi ne esiintyvät yhtenä ryhmänä WTO:ssa. Euroopan komissio edustaa Euroopan kauppaetuja WTO:n kokouksissa. Euroopan unioni on WTO:n itsenäinen jäsen, kuten sen 27 jäsenvaltiotakin.

 Jäsenvaltiot 
 Jäsenvaltio Liittymispäivämäärä     1. tammikuuta 1995     8. syyskuuta 2000     23. marraskuuta 1996    1. tammikuuta 1995     1. tammikuuta 1995     5. helmikuuta 2003     1. tammikuuta 1995     1. tammikuuta 1995     1. tammikuuta 1995     1. tammikuuta 1995     1. tammikuuta 1995     1. tammikuuta 1995     22. helmikuuta 1996     12. syyskuuta 1995     31. toukokuuta 1995     1. tammikuuta 1995     1. tammikuuta 1995     1. joulukuuta 1996     3. kesäkuuta 1995     23. heinäkuuta 1995     1. tammikuuta 1995     1. tammikuuta 1995     31. toukokuuta 1995     1. tammikuuta 1995     9. maaliskuuta 1995     21. tammikuuta 1996     30. kesäkuuta 1995     7. toukokuuta 1995     1. tammikuuta 1995     1. tammikuuta 1995     1. tammikuuta 1995     1. tammikuuta 1995     14. tammikuuta 1996     1. tammikuuta 1995     1. tammikuuta 1995     23. lokakuuta 1996     14. kesäkuuta 2000     1. tammikuuta 1995     22. helmikuuta 1996     21. heinäkuuta 1995     25. lokakuuta 1995     31. toukokuuta 1995     1. tammikuuta 1995     30. tammikuuta 1996     1. tammikuuta 1995    1. tammikuuta 1995     1. tammikuuta 1995     1. tammikuuta 1995     1. tammikuuta 1995     1. tammikuuta 1995     21. toukokuuta 1995     1. tammikuuta 1995     1. tammikuuta 1995     9. maaliskuuta 1995     1. tammikuuta 1995     11. huhtikuuta 2000     13. lokakuuta 2004     13. joulukuuta 1995     1. tammikuuta 1995     23. heinäkuuta 2008     1. tammikuuta 1995     31. toukokuuta 1995     11. joulukuuta 2001     1. tammikuuta 2002     20. joulukuuta 1998    30. huhtikuuta 1995     1. tammikuuta 1997     27. maaliskuuta 1997     1. tammikuuta 1995    30. marraskuuta 2000     20. huhtikuuta 1995     1. tammikuuta 1995     30. heinäkuuta 1995     10. helmikuuta 1999     31. toukokuuta 1995     1. syyskuuta 1995     31. toukokuuta 2001     1. tammikuuta 1995      1. tammikuuta 1995     17. marraskuuta 1995     4. huhtikuuta 2003     31. toukokuuta 1995     31. toukokuuta 1995     1. tammikuuta 1995     31. toukokuuta 1995     1. tammikuuta 1995     1. tammikuuta 1995     31. toukokuuta 1995     1. tammikuuta 1995     1. tammikuuta 1995     26. heinäkuuta 2001     29. tammikuuta 1997     17. joulukuuta 2001     26. elokuuta 1995     1. tammikuuta 1995     1. tammikuuta 1995     23. huhtikuuta 2004     3. syyskuuta 1995     13. joulukuuta 1996     1. tammikuuta 1995     1. tammikuuta 1995     1. tammikuuta 1995     9. marraskuuta 2000     1. tammikuuta 1995     6. syyskuuta 1997     1. tammikuuta 1995     9. kesäkuuta 1996     1. tammikuuta 1995     1. tammikuuta 1995     1. heinäkuuta 1995     13. tammikuuta 1996     1. tammikuuta 1995     1. tammikuuta 1995     22. toukokuuta 1996     1. tammikuuta 1995     21. helmikuuta 1996     1. tammikuuta 1995     1. tammikuuta 1995     1. tammikuuta 1995     26. heinäkuuta 1996     1. tammikuuta 1995     17. joulukuuta 2011     11. joulukuuta 2005     1. tammikuuta 1995     23. heinäkuuta 1995     1. tammikuuta 1995     1. tammikuuta 1995     30. heinäkuuta 1995     1. tammikuuta 1995     1. tammikuuta 1995     1. tammikuuta 1995     1. heinäkuuta 1995     1. tammikuuta 1995     1. tammikuuta 1995     1. tammikuuta 1995     1. tammikuuta 1995     31. toukokuuta 1995     27. heinäkuuta 2007     1. maaliskuuta 1995     19. lokakuuta 1996     1. tammikuuta 1995     29. maaliskuuta 1995     26. maaliskuuta 1995     1. tammikuuta 1995     16. toukokuuta 2008     1. tammikuuta 1995     1. tammikuuta 1995     1. tammikuuta 1995     26. lokakuuta 2011     1. tammikuuta 1995    22. elokuuta 2012     11. tammikuuta 2007     13. marraskuuta 1999     10. huhtikuuta 1996     1. tammikuuta 1995     1. tammikuuta 1995     5. maaliskuuta 1995

 Arvostelu 
WTO:n toimintaa kaupan vapauttamisessa on arvosteltu, koska sen on katsottu hyödyttävän ennen kaikkea kansainvälisiä suuryhtiöitä ja rikkaita kansantalouksia. Periaatteessa jokainen maa tietysti toimii vapaaehtoisesti WTO:ssa, mutta WTO-kriitikot usein väittävät, että poisjääminen aiheuttaisi vain ”kauppasaarron” muiden maiden taholta. WTO:n päätöksenteossa on myös katsottu suurten ja rikkaiden talouksien (ennen kaikkea Yhdysvallat, Euroopan unioni, Japani) olevan käytännössä hallitsevia ja pystyvän sanelemaan säännöksiä ihmiskunnan enemmistöä edustaville köyhille maille.  

WTO-sopimuksia on myös arvosteltu siitä, että huolimatta sopimusten laajoista vaikutuksista, niistä on käyty vain vähän demokraattista keskustelua jäsenmaissa ja tavallisten kansalaisten vaikutusmahdollisuudet ovat olleet olemattomat.

 Katso myös 
 Maailman Kauppajärjestön huippukokouksen vastaiset mielenosoitukset Seattlessa 1999

 Lähteet 

 Kirjallisuutta 


 Aiheesta muualla 

 Maailman kauppajärjestön kotisivu  

*
Luokka:Seulonnan keskeiset artikkelit